Előterjesztő: Toma Richárd polgármester

Előterjesztést készítette: Kovács Katalin pénzügyi csoportvezető

Előzetesen tárgyalja: Pénzügyi és Településfejlesztési Bizottság

Mellékletek: -

Elfogadás módja: egyszerű többség

**Előterjesztés**

**A Képviselő-testület 2023. november …-i ülésére**

Előterjesztés tárgya: tájékoztató a követelések állományáról, a selejtezendő eszközökről

Tárgykört rendező jogszabályok:

* 2011. évi CLXXXIX. törvény Magyarország helyi önkormányzatairól
* 2011. évi CXCV. törvény az államháztartásról
* 14/2013.(V.14.) önkormányzati rendelet az Önkormányzat vagyonáról, a vagyongazdálkodás szabályairól

**Tisztelt Képviselő-testület!**

**Tisztelt Pénzügyi és Településfejlesztési Bizottság!**

Az év végéhez közeledve a zárási, leltározási munkálatok végrehajtásához, a tárgyi eszközök és követelések nyilvántartása témakörben az alábbi feladatok elvégzése szükséges.

1. ***Adókövetelések felülvizsgálata***

A Bábolnai Közös Önkormányzati Hivatal Banai Kirendeltsége 2023. évben is maximális figyelmet fordított az önkormányzatot megillető helyi adók beszedésére. A hivatal az adózók számára Folyószámla egyenlegértesítés formájában kiküldte az adószámlakivonatokat két alkalommal, 2023.09.15-ei esedékességet megelőzően, illetve 2023. októberében.

Vállalkozások esetén 11 db, Egyéni vállalkozók esetén 39 db, Magánszemélyek esetén 57 db Fizetési felszólítót kell kiküldeni még 2023. novemberében, mert az egyenlegértesítő kiküldése során nem érkeztek be a várt adóbefizetések.

Bana Község Önkormányzatának 2023. évben 243.038 Ft behajthatatlan követelése keletkezett, amelyek a Szt. 3.§. (4) bekezdés 10. pont g) alpontja alapján elévültek.

* Helyi iparűzési adónemből 237.691 Ft, késedelmi pótlékból pedig 5.747 Ft követelést kell nyilvántartani behathatatlan követelésként, az elévülési idő bekövetkezéséig.

Hátralék kezeléséről és az elévült tételekről később adunk számot és tájékoztatást.

1. ***Tárgyi eszközök selejtezése***

Az előzetes munkálatok során a nyilvántartásban lévő tárgyi eszközök közül a nem használható, megsemmisült eszközöket ki kell vezetni.

Az alábbi táblázatban foglaltuk össze a selejtezendő eszköz adatait:

|  |  |  |  |  |
| --- | --- | --- | --- | --- |
| 1. **Selejtezésre javasolt tárgyi eszköz 2023. év** | | | | |
| **Megnevezés** | **Bruttó érték** | **Nyilv.tart.értéke** | **Beszerzés éve** |
| Komplett számítógép UBUNT GA-B85M | 138.000 | 0 | 2019 |
| Lenovo IP S210 59-390806 | 177.800 | **0** | 2019 |
| Husqarna fűkasza | 173.150 | **0** | 2016 |
| Benzines fűkasza | 195.000 | **0** | 2013 |
| **Összesen:** | **683.950** | **0** |  |
|  |  |  |  |

**Határozati javaslat:**

**……/2023. (………..) számú Képviselő-testületi határozat:**

Bana Község Önkormányzat Képviselő-testülete a követelések állományáról, a selejtezendő eszközök készített előterjesztés áttekintését követően az alábbiakról rendelkezik:

I.

A Képviselő-testület javasolja, hogy az adókövetelések esetében

az elévült adótartozások 243.038 Ft összegét a Hivatal törölje a nyilvántartásából.

II.

A Képviselő-testület javasolja, hogy a felsorolt, már nem használható eszközt a Hivatal selejtezze le és vezesse ki a nyilvántartásból.

Határidő: 2023.

Felelős: polgármester

Bana, 2023. november 7.

Toma Richárd

polgármester